Document ID: 31998R1563

ΚΑΝΟΝΙΣΜΟΣ (ΕΚ) αριθ. 1563/98 ΤΗΣ ΕΠΙΤΡΟΠΗΣ της 20ής Ιουλίου 1998 για τροποποίηση του κανονισμού (ΕΚ) αριθ. 956/97 περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου, όσον αφορά τα ειδικά μέτρα που είναι εφαρμοστέα στον τομέα των μεταποιημένων σπαραγγιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 2199/97 (2), και ιδίως το άρθρο 10 παράγραφος 4,
Εκτιμώντας:
ότι ο κανονισμός (ΕΚ) αριθ. 956/97 της Επιτροπής (3), έχει καθορίσει την 30ή Ιουνίου ως προθεσμία υποβολής των προγραμμάτων ειδικών μέτρων από τις αντιπροσωπευτικές ενώσεις 7 ότι η απαραίτητη προθεσμία για τη σύσταση αυτών των αντιπροσωπευτικών οργανώσεων που έχουν καθοριστεί στο άρθρο 1 στοιχείο α) του ίδιου κανονισμού, διαπιστώνεται μακρότερη από ότι αρχικά είχε προβλεφθεί 7 ότι πρέπει συνεπώς να μεταφερθεί κατά ένα έτος η προαναφερθείσα προθεσμία για να είναι δυνατή η πραγματική εφαρμογή του κανονισμού αυτού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 956/97 τροποποιείται ως εξής:
Στο άρθρο 1 στοιχείο β), οι όροι «30 Ιουνίου 1998» αντικαθίστανται από τους όρους «30 Ιουνίου 1999».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1998.

Labels: 17
19